DAYA PANGARIBAWA PENDHIDHIKAN KULAWARGA SAHA LINGKUNGAN PASRAWUNGAN DHUMATENG KAWASISAN UNGGAH-UNGGUH BASA JAWI SISWA SMA KABUPATEN JEPARA WARSA PIWUCALAN 2021/2022 TESIS Kangge Hanjangkepi Saperangan Sarat Anggayuh Drajat Magister Program Studi Pendidikan Bahasa Konsentrasi Pendidikan Bahasa Jawa Dipunanggit dening: PANJANG AFRA NIM 1981100027 PROGRAM PASCASARJANA UNIVERSITAS WIDYA DHARMA KLATEN 2022
PASARUJUKAN DAYA PANGARIBAWA PENDHIDHIKAN KULAWARGA SAHA LINGKUNGAN PASRAWUNGAN DHUMATENG KAWASISAN UNGGAH-UNGGUH BASA JAWI SISWA SMA KABUPATEN JEPARA WARSA PIWUCALAN 2021/2022 Dipunanggit dening: PANJANG AFRA NIM 1981100027 Sampun pikantuk pasarujukan dening Dhosen Pamong kangge dipunujekaken dhumateng Tim Panguji Tesis: Tapak Asta Titi Mangsa Dhosen Pamong I, Dr. H. Dwi Bambang Putut S., M.Hum. NIP 196004121989011001 ... ... ... ... ... Dhosen Pamong II, Dr. Hj. Hersulastuti, M.Hum. NIP 196504211987032002 ... ... ... ... ... ..... Kauningan Pangarsa Program Studi Pendidikan Bahasa, Dr. H. Dwi Bambang Putut S., M.Hum. NIP 196004121989011001 ii
PANGESAHAN DAYA PANGARIBAWA PENDHIDHIKAN KULAWARGA SAHA LINGKUNGAN PASRAWUNGAN DHUMATENG KAWASISAN UNGGAH-UNGGUH BASA JAWI SISWA SMA KABUPATEN JEPARA WARSA PIWUCALAN 2021/2022 Dipunanggit dening: PANJANG AFRA NIM 1981100027 Sampun dipunsarujuki saha dipunsahaken dening Tim Panguji Tesis: Jabatan Asma Tapak Asta Titi Mangsa Pagarsa Dr. Agus Yuliantoro, M.Hum. NIP 195910041986031002 ... ... .... Panitra Dr. Hj. Nanik Herawati, M.Hum. NIK 690906285 ... ...... ... ... ...... ... Panguji I Dr. H. Dwi Bambang Putut S., M.Hum. NIP 196004121989011001 ... ... ... ...... ... Panguji II Dr. Hj. Hersulastuti, M.Hum. NIP 196504211987032002 ... ... ...... ... Kauningan Dhirektur Program Pascasarjana, Pangarsa Program Studi Pendidikan Bahasa, Dr. Agus Yuliantoro, M.Hum. NIP 195910041986031002 Dr. H. Dwi Bambang P.S., M.Hum. NIP 196004121989011001 iii
SESANTI "Sugih Tanpa Bandha, Digdaya Tanpa Aji, Nglurug Tanpa Bala, Menang Tanpa Ngasorake" Drs. R.M. Panji Sosrokartono (Raka Kinasih R.A. Kartini) Miyos: Pelemkerep, Mayong, Jepara, 10 April 1877 Puput Yuswa: Bandung, 8 Februari 1952 iv
PRATELAN Ingkang tapak asta wonten ing ngandhap punika, kula: Nama : Panjang Afra NIM : 1981100027 Program Studi : Pendidikan Bahasa Konsentrasi Pendidikan Bahasa Jawa Fakultas/Program : Pascasarjana Universitas Widya Dharma Klaten Mratelakaken kanthi sayektosipun bilih tesis ingkang asesirah "Daya Pangaribawa Pendhidhikan Kulawarga saha Lingkungan Pasrawungan dhumateng Kawasisan Unggah-Ungguh Basa Jawi Siswa SMA Kabupaten Jepara Warsa Piwucalan 2021/2022" punika seratan kula piyambak. Prakawis ingkang sanes asiling karya kula salebetipun tesis punika dipunparingi pratandha sitasi saha dipuntedahaken wonten ing kapustakan. Menawi wonten ing mangkenipun kabukten bilih pratelan kula punika boten leres, kula sagah nampi paukuman akademik inggih punika arupi dipunjabelipun gelar akademik saking Universitas Widya Dharma Klaten. Klaten, Mei 2022 Ingkang damel pratelan, PANJANG AFRA v
PISUNGSUNG Tesis punika kula pisungsungaken dhumateng: 1. Swargi Bapa Abd. Rohman ingkang tansah kula bektosi; 2. Ibu kula ingkang tansah kula bektosi; 3. Kulawarga ageng SMP Muhammadiyah Asy-Syifa' Blimbingrejo Nalumsari, SMA Muhammadiyah 2 Mayong, saha SMK Muhammadiyah Mayong; 4. MGMP Bahasa Jawa SMA Kabupaten Jepara; 5. Saha sedayanipun ingkang boten saged kula sebat setunggal baka setunggal ingkang tansah paring panjurung saha pambiyantu nyekapaken panaliten saha panyeratan tesis punika. vi
ATUR CECALA Puja puji pudyastuti tansah konjuk wonten Ngarsa Dalem Allah, Gusti Ingkang Murbeng Dumadi awit saking sadaya sih kanugrahanipun satemah panyeratan tesis punika saged paripurna. Tesis kanthi irah-irahan "Daya Pangaribawa Pendhidhikan Kulawarga saha Lingkungan Pasrawungan dhumateng Kawasisan Unggah-ungguh Basa Jawi Siswa SMA Kabupaten Jepara Warsa Piwucalan 2021/2022" punika dipunanggit minangka kangge syarat hanggayuh drajat Magister Pendidikan Program Studi Pendidikan Bahasa Konsentrasi Pendidikan Bahasa Jawa, Program Pascasarjana, Universitas Widya Dharma Klaten. Paripurnaning panyeratan tesis punika saged kawujud awit saking sadaya panjurung dalah pambiyantu saking sadaya pehak. Pramila saking punika, wonten ing kalodhangan punika panyerat ngaturaken agunging panuwun dhumateng: 1. Prof. Dr. H. Triyono, M.Pd. minangka Rektor Universitas Widya Dharma Klaten ingkang sampun paring kalodhangan dhumateng panyerat kangge ngangsu kawruh wonten ing Program Studi Pendidikan Bahasa Konsentrasi Pendidikan Bahasa Jawa, Program Pascasarjana, Universitas Widya Dharma Klaten; 2. Dr. Agus Yuliantoro, M.Hum. minangka Dhirektur Program Pascasarjana, Universitas Widya Dharma Klaten ingkang sampun paring idi palilah miwah rekomendasi dhumateng panyerat ngawontenaken panaliten; vii
3. Dr. H. Dwi Bambang Putut Setiyadi, M.Hum. minangka Pangarsa Program Studi Pendidikan Bahasa, Program Pascasarjana, Universitas Widya Dharma Klaten saha minangka Dhosen Pamong I ingkang sampun paring kawigatosan, pitedah, dalah panjurung satemah panyerat saged ngrampungaken panyeratan tesis punika; 4. Dr. Hj. Hersulastuti, M.Hum. minangka minangka Dhosen Pamong II ingkang sampun paring kawigatosan, pitedah, dalah panjurung satemah panyerat saged ngrampungaken panyeratan tesis punika; 5. Para dhosen wonten ing Program Studi Pendidikan Bahasa Konsentrasi Pendidikan Bahasa Jawa, Program Pascasarjana, Universitas Widya Dharma Klaten ingkang satuhu kinabekten, ingkang sampun andhidhik saha paring kawruh dhumateng para mahasiswa kalebet panyerat; 6. Para kadang mahasiswa Kelas I Program Studi Pendidikan Bahasa, Program Pascasarjana, Universitas Widya Dharma Klaten ingkang wiwit purwa madya wasana sami tansah paring panjurung kapurih paripurnaning panyeratan tesis punika; 7. Pangarsa Cabang Dinas Pendidikan dan Kebudayaan Provinsi Jawa Tengah Wilayah II saha para Pangarsa SMA Kabupaten Jepara tuwin para Dwija Basa Jawi SMA Kabupaten Jepara ingkang sampun paring idi palilah dalah pambiyantu dhumateng panyerat salabeting panyeratan tesis punika; 8. Pangarsa SMP Muhammadiyah Asy-Syifa' Blimbingrejo, Pangarsa SMA Muhammadiyah 2 Mayong, saha Pangarsa SMK Muhammadiyah Mayong ingkang sampun ngidinaken panyerat kangge nglajengaken ngangsu kawruh viii
wonten ing Program Studi Pendidikan Bahasa Konsentrasi Pendidikan Bahasa Jawa, Program Pascasarjana, Universitas Widya Dharma Klaten; 9. Sadaya pehak ingkang boten saged kula sebat asma saha kalenggahanipun satunggal baka satunggal ingkang sampun paring panjurung saha pambiyantu salebeting panyeratan proposal tesis punika. Panyerat namung saged ngaturaken agunging panuwun ingkang tanpa upami miwah atur astungkara mugya Ngarsa Dalem Allah, Gusti Ingkang Murbeng Dumadi tansah paring kawilujengan, kabagyan, kasarasan miwah karaharjan dhumateng sadaya ingkang kasebat wonten ing nginggil punika. Wusana, mugya tesis punika saged mumpangati. Klaten, Mei 2022 Panyerat, PANJANG AFRA ix
DHAPTAR ISI Kaca IRAH-IRAHAN... i PASARUJUKAN ... ii PANGESAHAN ... iii SESANTI ... iv PRATELAN ... v PISUNGSUN ... vi ATUR CECALA ... vii DHAPTAR ISI ... x DHAPTAR TABEL ... xi DHAPTAR CITRA ... xiv DHAPTAR SESELAN ... xv SARI PATHI ... xvii ABSTRAK... xviii ABSTRACT ... xix BAB I PURWAKA ... 1 A. Lelarahaning Prakawis... 1 B. Idhentifikasi Prakawis ... 9 C. Watesaning Prakawis ... 9 D. Reroncening Prakawis ... 10 E. Ancasing Panaliten ... 11 F. Mumpangating Panaliten ... 11 x
BAB II LAMBARANING TEORI, RAGANGANING PANGGALIH, SAHA PANGUJEN HIPOTESIS ... 14 A. Lambaraning Teori ... 14 B. Panaliten ingkang Gayut ... 37 C. Raganganing Panggalih ... 44 D. Dhesain Panaliten ... 46 E. Hipotesis ... 47 BAB III METODHOLOGI PANALITEN... 49 A. Wujud saha Strategi Panaliten ... 49 B. Papan saha Wekdal Panaliten ... 50 C. Variabel Panaliten ... 50 D. Definisi Operasional Variabel Panaliten ... 51 E. Populasi saha Sampel Panaliten ... 52 F. Teknik Pangempalan Dhata ... 57 G. Instrumen Panaliten ... 57 H. Uji Cobi Instrumen ... 63 I. Teknik Analisis Dhata ... 66 BAB IV ASIL PANALITEN SAHA PIREMBAGAN ... 76 A. Asil Panaliten ... 76 B. Pirembagan ... 90 BAB V PANUTUP... 96 A. Dudutan ... 96 B. Implikasi ... 97 xi
C. Iguh Pratikel ... 99 KAPUSTAKAN ... 101 SESELAN... 106 xii
DHAPTAR TABEL Tabel 1. Jadwal Kagiyatan Panaliten ... 50 Tabel 2. Dhata Siswa SMA Kabupaten Jepara ... 53 Tabel 3. Dhata Sampel Panaliten ... 56 Tabel 4. Kisi-kisi Tes Kawasisan Unggah-Ungguh Basa Jawi ... 59 Tabel 5. Kisi-kisi Kuesioner Daya Pangaribawa Pendhidhikan Kulawarga .. 60 Tabel 6. Kisi-kisi Kuesioner Daya Pangaribawa Lingkungan Pasrawungan ... 62 Tabel 7. Uji Normalitas One-Sample Kolmogorov-Smirnov Test ... 76 Tabel 8. ANOVA Table (a) ... 77 Tabel 9. ANOVA Table (b) ... 79 Tabel 10. Pangujen Homoskedastisitas ... 80 Tabel 11. Pangujen Multikolinearitas ... 81 Tabel 12. Pangujen Hipotesis 1 ... 82 Tabel 13. ANOVA Table (a) ... 83 Tabel 14. Model Summary ... 83 Tabel 15. Pangujen Hipotesis 2 ... 85 Tabel 16. ANOVA Table (a) ... 86 Tabel 17. Pangujen Hipotesis 3 ... 87 Tabel 18. ANOVA Table (a) ... 88 Tabel 19. Model Summary ... 89 xiii Kaca
DHAPTAR CITRA Kaca Citra 1. Bagan Dhesain Panaliten... 46 Citra 2. Sampel Citra Kagiyatan Pamundhutan Dhata Panaliten Wonten ing SMA Negeri 1 Jepara ... 235 xiv
DHAPTAR SESELAN Kaca Seselan 1. Uji Cobi Instrumen Panaliten Kuesioner Daya Pangaribawa Pendhidhikan Kulawarga ... 107 Seselan 2. Uji Cobi Instrumen Panaliten Kuesioner Daya Pangaribawa Lingkungan Kanca Sapantaran ... 116 Seselan 3. Uji Cobi Instrumen Tes Kawasisan Unggah-Ungguh Basa Jawi ... 125 Seselan 4. Dhata Wangsulan Uji Cobi Instrumen Tes Kawasisan Unggah-Ungguh Basa Jawi ... 144 Seselan 5. Dhata Wangsulan Uji Cobi Instrumen Kuesioner Pendhidhikan Kulawarga ... 147 Seselan 6. Dhata Wangsulan Uji Cobi Instrumen Lingkungan Pasrawungan Kanca Sapantaran ... 150 Seselan 7. Analisis Validitas saha Reliabilitas Uji Cobi Instrumen Tes Kawasisan Unggah-Ungguh Basa Jawi ... 152 Seselan 8. Analisis Validitas saha Reliabilitas Uji Cobi Instrumen Kuesioner Pendhidhikan Kulawarga ... 153 Seselan 9. Analisis Validitas saha Reliabilitas Uji Cobi Instrumen Kuesioner Lingkungan Pasrawungan ... 154 Seselan 10. Pangujen Validitas saha Reliabilitas Uji Cobi Instrumen Lumantar IBM SPSS Statistic 21 ... 155 Seselan 11. Instrumen Kuesioner Pendhidhikan Kulawarga ... 174 Seselan 12. Instrumen Kuesioner Lingkungan Pasrawungan ... 182 Seselan 13. Instrumen Tes Kawasisan Unggah-Ungguh Basa Jawi ... 189 Seselan 14. Pangujen Hipotesis Lumantar IBM SPSS Statistic 21 ... 205 Seselan 15. Pranala/Link Google Form Instrumen ... 212 Seselan 16. Pranala/Link Response Google Form Instrumen ... 213 Seselan 17. Tuladha Google Form Kuesioner Pendhidhikan Kulawarga ... 214 Seselan 18. Tuladha Google Form Kuesioner Lingkungan Pasrawungan ... 216 xv
Seselan 19. Tuladha Google Form Tes Kawasisan Unggah-Ungguh Basa Jawi ... 218 Seselan 20. Tuladha Response Kuesioner Pendhidhikan Kulawarga ... 221 Seselan 21. Tuladha Response Kuesioner Lingkungan Pasrawungan ... 223 Seselan 22. Tuladha Response Tes Kawasisan Unggah-Ungguh Basa Jawi ... 226 Seselan 23. Tuladha Pangolahan Kuesioner Daya Pangaribawa Pendhidhikan Kulawarga ... 229 Seselan 24. Tuladha Pangolahan Lingkungan Pasrawungan Kanca Sapantaran ... 231 Seselan 25. Tuladha Pangolahan Tes Kawasisan Unggah-Ungguh Basa Jawi Siswa ... 232 Seselan 26. Dhata Sampel Panaliten ... 233 Seselan 27. Sampel Citra Kagiyatan Pamundhutan Dhata Panaliten ... 235 Seselan 28. Sampel Serat Idin Panaliten ... 236 xvi
SARI PATHI Panjang Afra, 1981100027, 2022, "Daya Pangaribawa Pendhidhikan Kulawarga saha Lingkungan Pasrawungan Dhumateng Kawasisan Unggah- Ungguh Basa Jawi Siswa SMA Kabupaten Jepara Warsa Piwucalan 2021/2022", Tesis: Program Pascasarjana, Universitas Widya Dharma Klaten. Reroncening prakawis salebetipun panaliten, inggih punika kadospundi lingkungan pasrawungan daya pangaribawa pendhidhikan kulawarga saha dhumateng kawasisan unggah-ungguh basa Jawi siswa SMA Kabupaten Jepara warsa piwucalan 2021/2022? Wondene wujud panalitenipun, inggih punika panaliten kuantitatif. Salajengipun, populasi salebetipun panaliten, inggih punika sedaya siswa wonten ing SMA Kabupaten Jepara saha sampelipun, inggih punika siswa wonten ing 12 pawiyatan kasebat kanthi teknik cluster random sampling. Wondene teknik pangempalan dhata ingkang dipun-ginakaken, inggih punika teknik tes saha kuesioner. Salajengipun, asil panaliten, inggih punika: (1) Wonten daya pangaribawa ingkang signifikan pendhidhikan kulawarga dhumateng kawasisan unggah- ungguh basa Jawi siswa SMA Kabupaten Jepara warsa piwucalan 2021/2022 kanthi asil biji t gunggung 3,657 saha signifikan; (2) Wonten daya pangaribawa ingkang signifikan lingkungan pasrawungan dhumateng kawasisan unggah- ungguh basa Jawi siswa SMA Kabupaten Jepara warsa piwucalan 2021/2022; (3) Wonten daya pangaribawa ingkang signifikan pendhidhikan kulawarga saha lingkungan pasrawungan sacara sesarengan dhumateng kawasisan unggah-ungguh basa Jawi siswa SMA Kabupaten Jepara warsa piwucalan 2021/2022 kanthi asil biji t petang gunggung 3,337 saha 0,209 kanthi taraf signifikansi gunggung 0,001 saha 0,028. Asil petangan punika nedahaken bilih kontribusi pendhidhikan kulawarga saha lingkungan pasrawungan dhumateng kawasisan unggah-ungguh basa Jawi siswa SMA Kabupaten Jepara warsa piwucalan 2021/2022 gunggungipun 3,9% wondene sisanipun 96,1% dipuntemtokaken faktor sanesipun ingkang boten dipuntaliti. Tembung Wos : pendhidhikan kulawarga, lingkungan pasrawungan, kawasisan unggah-ungguh basa Jawi xvii
ABSTRAK Panjang Afra, 1981100027, 2022, "Pengaruh Pendidikan Keluarga dan Lingkungan Pergaulan Terhadap Kemampuan Unggah-Ungguh Bahasa Jawa Peserta Didik SMA Kabupaten Jepara Tahun Pelajaran 2021/2022", Tesis: Program Pascasarjana, Universitas Widya Dharma Klaten. ini, yaitu bagaimana pengaruh pendidikan keluarga dan lingkungan pergaulan terhadap kemampuan unggah- ungguh bahasa Jawa peserta didik SMA Kabupaten Jepara pada tahun pelajaran 2021/2022? Sedangkan bentuk penelitian ini adalah penelitian kuantitatif. Selanjutnya, populasi dalam penelitian ini, yaitu semua peserta didik pada SMA Kabupaten Jepara sebanyak 23 sekolah dan sampel penelitiannya adalah peserta didik pada 12 sekolah tersebut dengan teknik cluster random sampling. Sementara itu, teknik pengumpulan data yang digunakan dalam penelitian ini, yaitu teknik tes dan kuesioner. Rumusan masalah dalam penelitian Selanjutnya, hasil penelitian ini, yaitu: (1) Ada pengaruh yang signifikan pendidikan keluarga terhadap kemampuan unggah-ungguh bahasa Jawa peserta didik SMA Kabupaten Jepara pada tahun pelajaran 2021/2022 dengan hasil nilai t hitung sebesar 3,657 dan signifikan; (2) Ada pengaruh yang signifikan lingkungan pergaulan terhadap kemampuan unggah-ungguh bahasa Jawa peserta didik SMA Kabupaten Jepara pada tahun pelajaran 2021/2022; (3) Ada pengaruh yang signifikan pendidikan keluarga dan lingkungan pergaulan secara simultan terhadap kemampuan unggah-ungguh bahasa Jawa peserta didik SMA Kabupaten Jepara pada tahun pelajaran 2021/2022 dengan hasil nilai t hitung sebesar 3,337 dan 0,209 dengan taraf signifikansi sebanyak 0,001 dan 0,028. Hasil perhitungan tersebut menunjukkan bahwa kontribusi pendidikan keluarga dan lingkungan pergaulan terhadap kemampuan unggah-ungguh bahasa Jawa peserta didik SMA Kabupaten Jepara pada tahun pelajaran 2021/2022 sebesar 3,9% sedangkan sisanya 96,1% ditentukan oleh faktor lain yang tidak diteliti. Kata Kunci : pendidikan keluarga, lingkungan pergaulan, kemampuan unggah-ungguh bahasa Jawa xviii
ABSTRACT Panjang Afra, 1981100027, 2022, "The Influence of Family Education and Social Environment on the Javanese Manners Ability of Senior High School Students in Jepara in the academic year of 2021/2022", Thesis: Postgraduate Program, Widya Dharma University of Klaten. Research problems of this study are how is the influence of family education and social environment on the Javanese manners ability of senior high school students in Jepara in the academic year of 2021/2022? Furthermore, it is a quantitative research study. Population of the study was all the senior high school students in Jepara, which is consisted of 23 schools, and sample of the study was students from the 12 schools taken by cluster random sampling technique. Meanwhile, the data collection method was technical test and questionnaire. Results of the study were: (1) There was a significant influence of family education on the Javanese manners ability of high shool students in Jepara in the academic year of 2021/2022 with the result of t-count for 3.657 and significant; (2) There was significant influence on the Javanese manners ability of high shool students in Jepara in the academic year of 2021/2022; (3) There was a significant influence of family education and social environment simultaneously on the Javanese manners ability of senior high school students in Jepara in the academic year of 2021/2022 with the t-count for 3.372 and 0.209 with the significance level of 0.001 until 0.028. The results showed that the contribution of family education and social environment on the Javanese manners ability of senior high school students in Jepara in the academic year of 2021/2022 was 3.9% while the rest was 96.1% was determined by another factor that was not researched. Keywords : family education, social environment, Javanese manners ability xix
BAB I PURWAKA A. Lelarahaning Prakawis Sampun andadosaken uninga bilih wiwit jaman kina makina, bebrayan ageng Jawi tansah nengenaken sanget punapa ingkang kawastanan unggah- ungguhing basa, amargi kanthi pangecaking unggah-ungguh basa minangka pratandha menawi bebrayan ageng Jawi tansah remen dhumateng raos urmat ingurmatan tumrap sasami. Unggah-ungguh basa sampun rumasuk jiwa dalah priyangganipun tiyang Jawi. Punika andadosaken bebrayan ageng Jawi kawentar saindhenging bawana minangka bebrayan ingkang anggadhahi bebuden ingkang luhur. Punika jumbuh kaliyan pangandikanipun Andayani (salebeting Rohmadi saha Hartono, 2011:84-85) bilih unggah-ungguh basa Jawi punika minangka pirantos paugeran ingkang dipun-ginakaken dening pangagem basa Jawi kanthi ancas kangge nguri-uri raos ajen ingajen utawi ngurmati antawisipun pangagem basa kasebat satemah saged minangka kaca benggala arum luhuring budaya bebrayan ageng Jawi. Pramila saking punika, kangge sarana marsudi basa Janwi kapurih tansah ngrembaka miwah lestantun, pamarentah wonten ing tiga provinsi, inggih punika Provinsi Jawa Tengah, Provinsi Daerah Istimewa Yogyakarta, dalah Provinsi Jawa Timur sampun hanetepaken basa Jawi minangka piwucalan muatan lokal wonten ing pawiyatan dhasar dumugi pawiyatan madya. Adhedhasar Kurikulum 2013 Muatan Lokal Bahasa Jawa mliginipun ingkang 1
dipunwedalaken dening pamarentah Provinsi Jawa Tengah mratelakaken bilih pangecaking Kurikulum 2013 Muatan Lokal Bahasa Jawa anggadhahi ancas, salah satunggalipun inggih punika kapurih siswa anggadhahi kawasisan ambudidaya basa, sastra, saha aksara Jawi minangka wahana kangge anggulawenthah karakter dalah budi pakarti. Punika leres sanget, jalaran wonten ing piwucalan basa Jawi ngandhut piwucalan babagan unggah-ungguh basa ingkang minangka sarana kangge nuwuhaken karakter saha budi pakarti, mliginipun raos kurmat dhumateng sasami. Pratelan wonten ing inggil punika jumbuh kaliyan punapa ingkang sampun kawedharaken dening Harjawiyana saha Supriya (2009:9) bilih tumrap jaman modheren utawi kawastanan jaman globalisasi wonten ing wekdal punika, raos tresna dhumateng sasami satuhu kedah dipunwigatosaken. Wondene dhasaripun amargi wonten ing titi wanci punika bangsa Indonesia, mliginipun para mudha saweg katempuh ing daya pangaribawanipun budaya manca ingkang maneka warni. Ewa semanten kaleresan kaliyan pamanggih ingkang kaandharaken dening Andayani (salebeting Rohmadi saha Hartono, 2011:92) menawi pangecaking unggah-ungguh basa Jawi tumrap pangagem basa Jawi saged dados babagan ingkang wigatos kangge ngrembakakaken pendhidhikan karakter tumrap bebrayan ageng Jawi, mliginipun tumrap para siswa, ingkang anggadhahi ancas maringi raos kurmat siswa dhumateng tiyang sanes. Wosipun, pangecaking unggah-ungguh basa Jawi lumantar piwucalan wonten ing pawiyatan punika boten sanes minangka salah satunggaling sarana kangge ngawekani daya pangaribawa saking budaya manca ingkang boten 2
jumbuh kaliyan kabudayan Indonesia, mliginipun kabudayan Jawi. Wasana, para siswa minangka generasi mudha panerasing bangsa boten kecalan jati dhirinipun minangka tiyang Jawi. Ananging nut ing jaman kalampahanipun, jumbuh kaliyan ewah gingsiring jaman ingkang kawastanan jaman globalisasi, kahanan salebeting piwucalan basa Jawi punika saged kawastanan radi nrenyuhaken. Jalaranipun punapa? Senaosa ing pawiyatan wiwit jaman kepengker, sampun dangu basa Jawi sampun dipunwucalaken dhumateng para siswa wiwit pawiyatan dhasar dumugi pawiyatan madya, ananging sajatosipun taksih wonten saperangan babagan ingkang satuhu kedah dipunpenggalih dening samudayanipun, mliginipun para dwija, inggih punika prakawis kawasisan unggah-ungguh basa Jawi ingkang katingalipun taksih andhap. Kapara wonten ing jaman sapunika para siswa kathah ingkang kirang saged ngecakaken unggah-ungguh basa Jawi kanthi trep, mliginipun basa Krama. Kathah faktor ingkang anjalari para siswa ing jaman sapunika kirang saged ngecakaken unggah-ungguh basa Jawi. Salaras kaliyan pamanggihipun Sumarlam (salebeting Rohmadi saha Hartono 2011:48) bilih kasunyatanipun unggah-ungguh basa Jawi punika gunggungipun kathah, paugeranipun njlimet satemah tumrapipun para dwija kangelan sanget anggenipun mucalaken babagan unggah-ungguh dhumateng para siswa. Punapa malih tumrapipun para siswa piyambak tamtu kemawon kangelan anggenipun ngecakaken unggah- ungguh basa Jawi. Kahanan ingkang nrenyuhaken ngengingi pangecakanipun unggah-ungguh basa Jawi dening para siswa saged dipunprangguli wonten 3
4 madyaning pawiyatan. Khazanah (2012) mratelakaen bilih kathah siswa ingkang kangelan sanget anggenipun nyungsun idhe-idhe migunakaken ukara abasa Jawi Krama. Adhedhasar panalitenipun Setyawan (2018) dalah Setyawan (2019) nedahaken bilih kathah para siswa tataran pawiyatan madya ingkang kirang saged ngecakaken unggah-ungguhing basa Jawi. Kapara nilaraken pangecaking unggah-ungguh basa Jawi, mliginipun basa Krama. Para siswa anggenipun matur dhumateng gurunipun kapara migunakaken basa Ngoko. Kathah jalaranipun ngantos makaten, kadosta siswa boten dipunkulinakaken migunakaken unggah-ungguh basa Jawi kanthi leres wonten ing griya, kahanan kulawarga ingkang broken home, saha menawi migunakaken basa Ngoko, para siswa rumaos rumaket dhumateng gurunipun, boten ajrih. Babagan punika menawi katingal saking paugeranipun unggah-ungguh basa Jawi klintu sanget, kapara saged dipunanggep kumawantun. Miturut pamanggihipun Indrayanto saha Yuliastuti (2015) kahanan kados makaten boten saged dipunklintukaken jalaran mbok manawi kiranging kawruh ingkang magepokan kaliyan konsep paugeraning unggah-ungguh basa Jawi saha tetembungan ragam basa Krama dening para siswa minangka panutur. Pramila ing mriki, miturut pamanggihipun Wijayanti (2018) kedah dipuntindakaken patuladhan saha pakulinan. Patuladhan salebeting migunakaken unggah-ungguh basa Jawi saged dipuncakaken salebeting wicantenan antawisipun guru saha antawisipun guru kaliyan siswa. Wondene pakulinan unggah-ungguh saged dipuntindakaken rikala piwucalan basa Jawi miwah salebeting kagiyatan sanesipun. Pratelan punika cundhuk kaliyan pamanggihipun Handayani saha
5 Hangestiningsih (2018) bilih guru minangka patuladhanipun para siswa mliginipun salebeting pangecakan basa ingkang prayogi ingkang jumbuh kaliyan paugeran. Pratelan wonten ing nginggil punika dipunpriksani saking pamawas pamucalan basa Jawi wonten ing pawiyatan. Sampun dipunandharaken wonten ing nginggil bilih kathah faktor ingkang anjalari para siswa kirang saged ngecakaken unggah-ungguh basa Jawi kanthi trep. Salah satunggaling inggih punika faktor kulawarga miwah lingkungan pasrawungan (Indrayanto saha Yuliastuti, 2015; Setyawan, 2018). Senaosa para tiyang sepuh umumipun sampun andhidhik para putra wiwit alit kapurih migunakaken basa Jawi ingkang leres salebeting wicantenan, mliginipun migunakaken basa Krama Alus menawi wicantentenan kaliyan tiyang sepuh, langkung sepuh, utawi tiyang sanes (Idrus, 2012). Ananging adhedhasar panalitenipun Chotimah et al. (2019) nedahaken bilih kathah siswa salebeting lingkungan kulawarga ingkang migunakaken basa Ngoko. Saking punika saged anjalari para siswa sangsaya nebihi kapara nilaraken pangecaking unggah-ungguh basa Jawi, mliginipun basa Krama. Prakawis punika tamtunipun boten uwal saking daya pangaribawanipun lingkungan kulawarga, mliginipun tiyang sepuh salebeting anggulawenthah budi pakartinipun siswa. Punika ugi jumbuh kaliyan pamanggihipun Ratnasari saha Jadmiko (2018) ingkang mratelakaken bilih lingkungan kulawarga minangka papan panggenan satunggaling putra mongkog saha ngrembaka badhe mangaribawani sanget dhumateng kapribadhenipun putra, mliginipun cara tiyang sepuh salebeting andhidhik saha
anggulawenthah putra. Pratelan punika salaras kaliyan pamanggihipun Suryadi (2017) ingkang mratelakaken bilih kulawarga minangka lembaga informal anggadhahi tiga kagunan ingkang magepokan kaliyan pangecaking basa Jawi, inggih punika kori panepangan basa Jawi, kori piwucalan basa Jawi, saha kori amarsudi basa Jawi. Mliginipun kagunan kulawarga minangka kori piwucalan basa Jawi punika kalebet piwucalan ingkang magepokan kaliyan unggah- ungguh basa Jawi. Kulawarga, mliginipun tiyang sepuh dipunajab amrih saged paring patuladhan kados pundi angecakaken unggah-ungguh basa Jawi ingkang trep. Punika cundhuk kaliyan Dewi et al. (2019) ingkang mratelakaken bilih karakter siswa punika dipunwangun utaminipun saking lingkungan kulawarga. Lingkungan kulawarga maringi daya pangaribawa sanget dhumateng karakter siswa. Ingkang sanget dipunbetahaken inggih punika amangun karakter subasita tuwin tatakrama lumantar abasa ingkang leres miwah trep jumbuh kaliyan paugeran. Menawi salebeting kulawarga mawon boten angecakaken kados makaten, lajeng kados pundi karakteripun para siswa? Sampun ngantos kesupen bilih wonten ing madyaning pasrawungan antawisipun siswa kaliyan kanca sapantaran ing jaman modheren punika nggegirisi. Saged dipunprangguli bilih anggenipun wicantenan menawi dipunraosaken langkung agal tinimbang basa Ngoko piyambak. Punika sangsaya andadosaken para siswa tebih sanget saha uwal saking unggah- ungguh basa Jawi. Punika jumbuh kaliyan panalitenipun Kurniawan saha Sudrajat (2018) ingkang ngandharaken bilih kanca pasrawungan saged amangun karakter siswa, karakter ingkang prayogi ugi karakter ingkang awon. 6
7 Menawi wonten ing madyaning pasrawungan para siswa abasa ingkang prayogi tamtunipun karakter ingkang kawangun inggih punika karakter ingkang prayogi. Kosok wangsulipun, menawi wonten ing madyaning pasrawungan para siswa abasa ingkang boten jumbuh kaliyan paugeran unggah-ungguh basa Jawi inggih punika saged kawangun karakter ingkang awon. Punapa malih menawi wonten ing madyaning kulawarga, tiyang sepuh boten paring panjurung saha patuladhan lumantar wicantenan migunakaken unggah-ungguh basa Jawi ingkang trep. Pramila sampun limrah menawi wonten ing jaman sapunika para siswa ingkang kirang saged angecakaken unggah-ungguh basa Jawi, mliginipun basa Krama. Saking prakawis ngengingi kenging punapa wonten ing jaman sapunika para siswa kirang saged anggenipun ngecakaken unggah-ungguh basa Jawi menawi dipuntingali saking pamanggihipun para nimpuna kadosta Nurhayati (salebeting Mulyana, 2008:224) ingkang mratelakaken bilih sacara praktis menawi para siswa rumaos kangelan ngecakaken unggah-ungguh basa Jawi, mliginipun basa Krama wonten ing pagesangan padintenan, punika kuncinipun namung ngapilaken saperangan tetembungan krama inggil ingkang gunggungipun kirang langkung satunggalatus seketan tembung minangka sarana kangge angurmati mitra wicanten. Ananging kedah dipunenget inggih punika sampun ngantos migunakaken tetembungan krama inggil kagem dhiri piyambak. Pratelan punika jumbuh kaliyan pamanggihipun Sasangka (2019:3- 4) ingkang ngandharaken bilih kunci utaminipun unggah-ungguh basa Jawi sacara leres, sajatosipun manggen wonten ing kaprigelan milih saha milah
8 tetembungan basa Jawi sacara trep. Menawi babagan punika boten dipunkuwaosi, ukara ingkang kasungsun mesthi dados boten leres. Punapa ingkang dipunpratelakaken wonten ing nginggil punika wosipun inggih punika sampun ngantos mbenjingipun para siswa rikala sampun dhiwasa kangelan anggenipun ngecakaken unggah-ungguh basa Jawi. Sadaya ingkang dipunandharaken para winasis kasebat saged kawujud menawi dipuntindakaken sacara konsisten migunakaken pakulinan. Babagan punika jumbuh kaliyan pamanggihipun Setiyadi (2020:49-50) ingkang paring panjurung kapurih para siswa dipuntepangaken saha dipunkulinakaken migunakaken basa Jawi ragam Krama salebetipun piwucalan ugi wonten ing madyaning kulawarga miwah bebrayan ageng amargi generasi mudha sapunika sampun sangsaya tebih saking basa Jawi ragam Krama. Pakulinan migunakaken basa Jawi ragam Krama ingkang jumbuh kaliyan unggah-ungguh basa Jawi sacara boten langsung saged nuwuhaken saha amangun tumindak ingkang prayogi salebetipun dhiri siswa. Babagan punika dipunjalari amargi salebetipun migunakaken basa Jawi ragam Krama, siswa kedah ningali sinten ingkang dipunajak gineman utawi sinten ingkang dipun-ginem. Saking pratelan wonten ing nginggil punika panyerat anggadhahi pikajeng badhe analiti kanthi irah-irahan "Daya Pangaribawa Pendhidhikan Kulawarga saha Lingkungan Pasrawungan dhumateng Kawasisan Unggah- ungguh Basa Jawi Siswa SMA Kabupaten Jepara Warsa Piwucalan 2021/2022".
B. Idhentifikasi Prakawis Adhedhasar lelarahaning prakawis wonten ing nginggil punika saged kaidhentifikasi prakawis salebeting panaliten, inggih punika: 1. Para siswa tataran pawiyatan madya kathah ingkang kirang saged angecakaken unggah-ungguh basa Jawi kanthi trep wonten ing pagesangan padintenan; 2. Mliginipun salebeting lingkungan kulawarga, para siswa kathah ingkang migunakaken basa Ngoko salebeting wicantenan kaliyan tiyang sepuh; 3. Semanten ugi salebeting lingkungan pasrawungan kaliyan kanca sapantaran, basa ingkang dipun-ginakaken para siswa kapara langkung agal tinimbang basa Ngoko piyambak; 4. Wonten 2 (kalih) faktor ingkang saged paring daya pangaribawa dhumateng kawasisan unggah-ungguh basa Jawi para siswa wonten ing tataran pawiyatan madya utawi SMA inggih punika pendhidhikan kulawarga saha lingkungan pasrawungan. C. Watesaning Prakawis Saking idhentifikasi prakawis ingkang sampun dipunandharaken wonten ing nginggil, pranyata kathah prakawis ngengingi kawasisanipun para siswa tataran pawiyatan madya utawi SMA ingkang kirang saged anggenipun pangecakan unggah-ungguh basa Jawi salebeting pagesangan, kadosta salebeting lingkungan pawiyatan, lingkungan kulawarga, miwah lingkungan pasrawungan kaliyan kanca sapantaran salebeting pagesangan saben 9
dintenipun. Pramila salebetipun panaliten punika namung winates ing babagan: 1. Daya pangaribawa pendhidhikan kulawarga dhumateng kawasisan unggah- ungguh basa Jawi siswa SMA Kabupaten Jepara warsa piwucalan 2021/2022. 2. Daya pangaribawa lingkungan pasrawungan dhumateng kawasisan unggah- ungguh basa Jawi siswa SMA Kabupaten Jepara warsa piwucalan 2021/2022. 3. Daya pangaribawa pendhidhikan kulawarga saha lingkungan pasrawungan dhumateng kawasisan unggah-ungguh basa Jawi siswa SMA Kabupaten Jepara warsa piwucalan 2021/2022. D. Reroncening Prakawis Adhedhasar watesaning prakawis ingkang sampun dipunpratelakaken wonten ing nginggil punika saged dipunpundhut reroncening prakawis, inggih punika: 1. Kadospundi daya pangaribawa pendhidhikan kulawarga dhumateng kawasisan unggah-ungguh basa Jawi siswa SMA Kabupaten Jepara warsa piwucalan 2021/2022? 2. Kadospundi daya pangaribawa lingkungan pasrawungan dhumateng kawasisan unggah-ungguh basa Jawi siswa SMA Kabupaten Jepara warsa piwucalan 2021/2022? 10
3. Kadospundi daya pangaribawa pendhidhikan kulawarga saha lingkungan pasrawungan sacara sesarengan dhumateng kawasisan unggah-ungguh basa Jawi siswa SMA Kabupaten Jepara warsa piwucalan 2021/2022? E. Ancasing Panaliten Gegayutan kaliyan reroncening prakawis ingkang dipunandharaken wonten ing nginggil, panaliten punika anggadhahi saperangan ancas, inggih punika: 1. Kangge nganalisis kadospundi daya pangaribawa pendhidhikan kulawarga dhumateng kawasisan unggah-ungguh basa Jawi siswa SMA Kabupaten Jepara warsa piwucalan 2021/2022. 2. Kangge nganalisis kadospundi daya pangaribawa lingkungan pasrawungan dhumateng kawasisan unggah-ungguh basa Jawi siswa SMA Kabupaten Jepara warsa piwucalan 2021/2022. 3. Kangge nganalisis kadospundi daya pangaribawa pendhidhikan kulawarga saha lingkungan pasrawungan sacara sesarengan dhumateng kawasisan unggah-ungguh basa Jawi siswa SMA Kabupaten Jepara warsa piwucalan 2021/2022. F. Mumpangating Panaliten Panaliten punika dipuntindakaken kanthi pangajab kapurih anggadhahi mumpangat, inggih punika: 1. Mumpangat Teoretis Dipunajab saking asiling panaliten punika saged paring pisungsung ngelmi, mliginipun ngengingi pangecakan unggah-ungguh basa Jawi saha 11
12 faktor-faktor ingkang asung daya pangaribawa dhumateng kawasisan unggah-ungguh basa Jawi para siswa tataran pawiyatan madya wonten ing jaman modheren sapunika. 2. Mumpangat Praktis a. Kagem Pamarentah Dipunajab saking asiling panaliten punika saged asung panjurung dhumateng pehak Pamarentah, mliginipun Pamarentah Dhaerah kapurih tansah nikelaken kapasitas dwija piwucalan Basa Jawi, mliginipun babagan kawruh pamucalan unggah-ungguh basa Jawi ingkang jumbuh kaliyan kahanan jaman modheren sapunika lumantar saperangan program ingkang migunani dhumateng para dwija basa Jawi. b. Kagem Pawiyatan Dipunajab saking asiling panaliten punika saged asung panjurung dhumateng pehak pawiyatan, mliginipun pangarsa pawiyatan kapurih tansah paring panjurung dhumateng para dwija Basa Jawi kapurih nikelaken kaprigelan pamucalan, mliginipun babagan unggah-ungguh basa Jawi lumantar andherekaken kagiyatan MGMP (Musyawarah Guru Mata Pelajaran) Basa Jawi tuwin kagiyatan sanesipun ingkang mumpangati tumrap pamucalan Basa Jawi. c. Kagem Dwija Basa Jawi Dipunajab saking asiling panaliten punika saged asung panjurung dhumateng para dwija Basa Jawi kapurih tansah nikelaken kaprigelan pamucalanipun dhumateng para siswa, mliginipun ngengingi unggah-
ungguh basa Jawi. Ugi tansah paring patuladhan ngengingi pangecaking unggah-ungguh basa Jawi ingkang trep jumbuh kaliyan paugeran. d. Kagem Para Tiyang Sepuh Dipunajab saking asiling panaliten punika saged asung panjurung dhumateng para tiyang sepuh kapurih salebeting lingkungan kulawarga tansah paring patuladhan ngengingi pangecaking unggah-ungguh basa Jawi ingkang trep jumbuh kaliyan paugeran. e. Kagem Para Siswa Dipunajab saking asiling panaliten punika saged paring panjurung dhumateng para siswa kapurih tansah gegladhen angecakaken unggah- ungguh basa Jawi ingkang trep jumbuh kaliyan paugeran. 13
BAB V PANUTUP Wonten ing ngandhap punika badhe dipunpratelakaken ngengingi dudutan, implikasi, saha iguh pratikel saking asilipun panaliten punika. A. Dudutan Dudutan ingkang saged dipunpundhut saking asil panaliten saha pirembagan ingkang sampun dipunandharaken kanthi tlesih wonten ing Bab IV saderengipun, inggih punika: 1. Wonten daya pangaribawa ingkang signifikan pendhidhikan kulawarga dhumateng kawasisan unggah-ungguh basa Jawi siswa SMA Kabupaten Jepara warsa piwucalan 2021/2022. Punika saged dipunpirsani saking asil petangan kanthi pambiyantu program IBM SPSS Statistic 21 pikantuk biji t gunggung 3,657 saha signifikansi gunggung 0,000. 2. Wonten daya pangaribawa ingkang signifikan lingkungan pasrawungan dhumateng kawasisan unggah-ungguh basa Jawi siswa SMA Kabupaten Jepara warsa piwucalan 2021/2022. Punika saged dipunpirsani saking asil petangan kanthi pambiyantu program IBM SPSS Statistic 21 pikantuk biji F gunggung 7,072 wondene biji F tabel kanthi taraf signifikansi 0,05 pikantuk biji gunggung 6,70. Wondene biji probabilitas sig gunggung 0,008. 3. Wonten daya pangaribawa ingkang signifikan pendhidhikan kulawarga saha lingkungan pasrawungan sacara sesarengan dhumateng kawasisan unggah- ungguh basa Jawi siswa SMA Kabupaten Jepara warsa piwucalan 96
97 2021/2022. Punika saged dipunpirsani saking asil petangan kanthi pambiyantu program IBM SPSS Statistic 21 pikantuk biji t gunggung 3,337 saha 0,209 kanthi taraf signifikansi gunggung 0,001 saha 0,028 saha asilipun pangujen ANOVA pikantuk biji F gunggung 9,182 wondene biji F tabel kanthi taraf signifikansi 0,05 pikantuk biji gunggung 4,66 saha biji probabilitas sig gunggung 0,000. Asil petangan punika nedahaken bilih kontribusi pendhidhikan kulawarga saha lingkungan pasrawungan dhumateng kawasisan unggah-ungguh basa Jawi siswa SMA Kabupaten Jepara warsa piwucalan 2021/2022 gunggungipun 3,9% wondene sisanipun 96,1% dipuntemtokaken faktor sanesipun ingkang boten dipuntaliti. B. Implikasi Salajengipun, implikasi saking asil panaliten saha pirembagan ingkang sampun dipunandharaken kanthi tlesih wonten ing Bab IV saderengipun, inggih punika: 1. Pambudidaya nikelaken pendhidhikan kulawarga mliginipun panggulawenthah tiyang sepuh dhumateng putra salebetipun pangecakan unggah-ungguh basa Jawi kanthi trep. Saking asil panaliten punika nedahaken bilih drajat kontribusi daya pangaribawa pendhidhikan kulawarga punika namung sakedhik inggih punika 2,8%. Saking punika saged minangka tengara bilih tiyang sepuh anggenipun nggulawenthah salebetipun babagan unggah-ungguh basa Jawi punika kirang. Pramila saking punika tiyang sepuh kedah anggatosaken prakawis punika saha
98 tansah anikelaken panggulawenthahipun babagan pangecakan unggah- ungguh basa Jawi ingkang trep dhumateng putra. 2. Pambudidaya nikelaken pasrawungan kaliyan kanca sapantaran. Saking asil panaliten punika nedahaken bilih wonten daya pangaribawa ingkang signifikan lingkungan pasrawungan dhumateng kawasisan unggah-ungguh basa Jawi siswa. Pramila saking punika para siswa anggenipun sesrawungan kedah saged angecakaken unggah-ungguh kanthi trep amargi wonten ing jaman sapunika basa-basa ingkang agal saha sanesipun sampun rumasuk salebetipun pasrawungan kanca sapantaran. 3. Pambudidaya nikelaken pendhidhikan kulawarga mliginipun panggulawenthah tiyang sepuh salebetipun pangecakan unggah-ungguh basa Jawi kanthi trep saha pasrawungan mliginipun pasrawungan kaliyan para tiyang ingkang sampun sepuh. Tiyang sepuh kedah anggatosaken babagan panggulawenthah salebetipun pangecakan unggah-ungguh basa Jawi ingkang trep dhumateng putra (siswa). Wondene kagem para siswa piyambak menawi tansah anggladhi anggenipun wicantenan kanthi basa Jawi ingkang trep kaliyan tiyang ingkang yuswanipun sampun sepuh satemah sacara boten kraos saged anikelaken kawasisan unggah-ungguh basa Jawi. Tamtunipun menawi para siswa asring srawung kaliyan tiyang ingkang yuswanipun sampun sepuh punika badhe gadhah krenteg angecakaken unggah-ungguh basa Jawi kanthi trep. Wosipun bilih menawi ngersakaken saged angecakaken unggah-ungguh basa Jawi kanthi trep punika kedah lumantar pakulinan angecakaken unggah-ungguh basa Jawi
99 salebetipun pagesangan saben dintenipun. Ugi menawi wicantenan kaliyan kanca sapantaran kedah saged anjagi basanipun, sampun ngantos wonten ing pasrawungan migunakaken basa-basa ingkang agal saha boten jumbuh kaliyan tata krami. C. Iguh Pratikel Ingkang pungkasan, saking asil panaliten saha pirembagan ingkang sampun dipunandharaken kanthi tlesih wonten ing Bab IV saderengipun pramila iguh pratikel ingkang badhe dipunaturaken, inggih punika: 1. Para tiyang sepuh kedah tansah anggatosaken prekawis kawasisan unggah- ungguh basa Jawi para putra (waos: siswa) kanthi nikelaken panggulawenthah salebetipun unggah-ungguh basa Jawi ingkang trep lumantar saperangan metodhe, kadosta patuladhan, pakulinan, saha sanes- sanesipun. 2. Para siswa kedah tansah anggladhi anggenipun wicantenan kanthi basa Jawi ingkang trep salebetipun lingkungan pasrawungan mliginipun kaliyan tiyang ingkang yuswanipun sampun sepuh satemah saged sacara boten kraos anikelaken kawasisan unggah-ungguh basa Jawi. Tamtunipun menawi para siswa asring srawung kaliyan tiyang ingkang yuswanipun sampun sepuh punika sacara otomatis badhe gadhah krenteg angecakaken unggah-ungguh kanthi trep. Dados, para siswa sampun namung sesrawungan kaliyan kanca sapantaranipun kemawon ananging ugi kedah sesrawungan kaliyan tiyang ingkang yuswanipun ingkang langkung sepuh.
3. Senaosa panaliten punika boten analiti babagan piwucalan utawi pasinaon basa Jawi wonten ing pawiyatan ananging dhumateng para dwija basa Jawi dipunajab tansah paring panjurung dhumateng para siswa kapurih tansah angecakaken unggah-ungguh basa Jawi kanthi trep wonten ing pagesangan padintenan. Ugi dhumateng pamangku kawicaksanan kadosta pamarentah saha pawiyatan menawi saged mangsulaken malih kompetensi dasar unggah-ungguh basa Jawi salebetipun piwucalan basa Jawi, saha paring panjurung dhumateng para dwija kapurih tansah paring motivasi pasinaon ngengingi unggah-ungguh basa Jawi dhumateng para siswa senaosa sapunika kompetensi dasar unggah-ungguh basa Jawi boten sacara langsung dipunwucalaken dhumateng siswa. 100
KAPUSTAKAN Chotimah, Chusnul et al. 2019. "Analisis Penerapan Unggah Ungguh Bahasa Jawa dalam Nilai Sopan Santun" dalam International Journal of Elementary Education 3 (2): 202-209. Cahyadi, Rahman. 2018. Pembelajaran Bahasa Jawa dalam Membentuk Kesantunan Berbahasa di MI Muhammadiyah Arenan Kecamatan Kaligondang Kabupaten Purbalingga. Tesis, Program Pascasarjana. Purwokerto: IAIN Purwokerto. Creswell, John W. 2019. Research Design: Pendekatan Metode Kualitatif, Kuantitatif, dan Campuran. Terjemahan: Achmad Fawaid dan Rianayati Kusmini Pancasari. Yogyakarta: Pustaka Pelajar. Data Peserta 2021. Ganjil diakses pada hari Selasa tanggal 17 Agustus 2021 pukul 17.37 WIB. 2021/2022. Didik Semester Desmita. 2017. Psikologi Perkembangan. Bandung: PT Remaja Rosdakarya. ____ _. 2012. Psikologi Perkembangan Peserta Didik. Bandung: PT Remaja Rosdakarya. Dewi, Rachma Mutiara et al. 2019. "The Influence of Javanese Speaking Civility in Families to Form Child Character in The 21st Century" dalam Prosiding 4th National Seminar on Educational Innovation, Surakarta: 1 Desember 2019. Hal. 350-354. Fauzi, Mahfudh. 2018. Diktat Matakuliah Psikologi Keluarga. Tangerang: PSP Nusantara Press. Handayani, Tri dan Hangestiningsih, E. 2018. "Implementasi Pendidikan Karakter Melalui Pembiasaan Penggunaan Bahasa Jawa Siswa di SD Karangmulyo Yogyakarta" dalam Jurnal Trirahayu 4 (3): 415-419. Harjawiyana, Haryana dan Supriya, Th. 2009. Kamus Unggah-Ungguh Basa Jawa Edisi Revisi. Yogyakarta: PT Kanisius. Helmawati. 2014. Pendidikan Keluarga: Teoretis dan Praktis. Bandung: PT Remaja Rosdakarya. 101
Hidayat, Aris dan Pradanasiwi, G.S. 2012. Hubungan Tingkat Pendidikan Formal Orang Tua dengan Unggah-Ungguh Bahasa Jawa Peserta Didik SMP Negeri 2 Kaliwiro Kabupaten Wonosobo. Jurnal Pendidikan Bahasa, Sastra, dan Budaya Jawa 1 (1): 41-50. Hurlock, Elizabeth B. 2014. Psikologi Perkembangan: Suatu Pendekatan Sepanjang Rentang Kehidupan (Edisi 5). Terjemahan: Istiwidayanti dan Soedjarwo. Jakarta: Penerbit Erlangga. Indrayanto, Bayu dan Yuliastuti, Kinasih. 2015. "Fenomena Tingkat Tutur dalam Bahasa Jawa Akibat Tingkat Sosial Masyarakat" dalam Jurnal Magistra 27 (91): 37-44. Khazanah, Dewianti. 2012. "Kedudukan Bahasa Jawa Ragam Krama pada Kalangan Generasi Muda: Studi Kasus di Desa Randegan Kecamatan Dawarblandong, Mojokerto dan di Dusun Tutul Kecamatan Ambulu, Jember" dalam Jurnal Pengembangan Pendidikan 9 (2): 457-466. Kurniawan, Yusuf dan Sudrajat, Ajat. 2018. "Peran Teman Sebaya dalam Pembentukan Karakter Siswa Madrasah Tsanawiyah" dalam Jurnal SOCIA 15 (2): 149-163. Kridalaksana, Harimurti. 2008. Kamus Linguistik Edisi Keempat. Jakarta: PT Gramedia Pustaka Utama. Lestari, Sri. 2012. Psikologi Keluarga: Penanaman Nilai dan Penanganan Konflik dalam Keluarga. Jakarta: Prenadamedia Group. Mardapi, Djemari. 2008. Teknik Penyusunan Instrumen Tes dan Nontes. Yogyakarta: Mitra Cendikia Offset. Monk, F.J. et al. 2006. Psikologi Perkembangan: Pengantar dalam Berbagai Bagiannya. Yogyakarta: Gadjah Mada University Press. Mubarok, Achmad. 2016. Psikologi Keluarga. Malang: Madani. Mulyana (Ed). 2008. Pembelajaran Bahasa dan Sastra Daerah dalam Kerangka Budaya Jawa. Yogyakarta: Tiara Wacana. Nida, Khoirin. 2016. "Pergeseran Nilai Unggah-Ungguh oleh Generasi Muda dalam Masyarakat Jawa (Studi Kasus Masyarakat Desa Getassrabi Kecamatan Gebog Kabupaten Kudus)" dalam Jurnal Sosial Budaya 13 (1): 1-12. Nurgiyantoro, Burhan et al. 2019. Statistik Terapan untuk Penelitian Ilmu Sosial. Yogyakarta: Gadjah Mada University Press. 102
Nurlina, Wiwin E.S. 2020. Pemakaian Bahasa Jawa Krama: Studi Kasus pada Anak-anak di Yogyakarta. Yogyakarta: Bildung. Poedjosoedarmo, et al. 2013. Tingkat Tutur Bahasa Jawa. Yogyakarta: Balai Bahasa Provinsi Daerah Istimewa Yogyakarta. Poerwadarminta, W.J.S. 1937. Baoesastra Djawa. Batavia: J.B. Wolters- Groningen. Purwadi et al. 2012. Tata Bahasa Jawa. Yogyakarta: Pura Pustaka dan Media Abadi. R., Syamsuddin A., dan Damaianti, Vismaia S. 2011. Metode Penelitian Pendidikan Bahasa. Bandung: Sekolah Pacasarjana Universitas Pendidikan dan PT Remaja Rosdakarya. Indonesia Rahmat, Abdul. 2014. Pengantar Pendidikan: Teori, Konsep, dan Aplikasi. Gorontalo: Ideas Publishing. Ratnasari, Kiki Nimas dan Jadmiko, Rahmad S. 2018. "Analisis Penggunaan Bahasa Krama Inggil dari Orang Tua terhadap Nilai Kesopanan Anak di Desa Ariyojeding Rejotangan Tulungagung" dalam Jurnal Pendidikan Karakter 8 (2): 152- 160. Robbins, Stephen P., dan Judge, Timothy A. 2015. Perilaku Organisasi Edisi 16. Terjemahan: Ratna Saraswati dan Febriella Sirait. Jakarta: Salemba Empat. Rohmadi, M., dan Hartono, Lili (Ed). 2011. Kajian Bahasa, Sastra, dan Budaya Jawa: Teori dan Pembelajarannya. Surakarta: Pelangi Press. Santrock. John W. 2014. Psikologi Pendidikan (Buku 1 Edisi 5). Terjemahan: Harya Bhimasena. Jakarta: Salemba Humanika. ___ _. 2014. Psikologi Pendidikan (Buku 2 Edisi 5). Terjemahan: Harya Bhimasena. Jakarta: Salemba Humanika. Sarwono, Sarlito W. 2013. Psikologi Remaja Edisi Revisi. Jakarta: Rajawali Pers. Sasangka, Sry S.T.W. 2019. Unggah-Ungguh Bahasa Jawa (Edisi Revisi). Yogyakarta: Buana Grafika. Setiyadi, D.B. Putut. 2020. Pembiasaan Sikap Santun Melalui Wacana Percakapan dalam Bahasa Jawa Ragam Krama. Yogyakarta: Bildung. 103
Setyawan, Bagus W. 2018. "Fenomena Penggunaan Unggah-Ungguh Basa Jawa Kalangan Siswa SMK di Surakarta" dalam Jurnal Widyaparwa 46 (2): 145-156. Setyawan, Eka B. 2019. "Bahasa Jawa Krama Sebagai Sarana Penanaman Budi Nilai Pekerti Siswa SMA di Kabupaten Pemalang" dalam Jurnal Dwija Inspira 2 (1): 65-68. Setyawan, Ilham. 2019. "Sikap Generasi "Z" terhadap Bahasa Jawa: Studi Kasus pada Anak-anak Usia Sekolah Dasar di Kota Semarang" dalam Jurnal Ilmiah Komunikasi Makna 7 (2): 30-36. Sit, Masganti. 2012. Perkembangan Peserta Didik. Medan: Perdana Publishing. Sugiyono. 2018. Metode Penelitian Kuantitatif. Bandung: Alfabeta. ___ _. 2010. Statistika untuk Penelitian. Bandung: Alfabeta. Supranto, J. 2016. Statistik: Teori dan Aplikasi (Edisi 8 Jilid 1). Jakarta: Penerbit Erlangga. ___ _. 2009. Statistik: Teori dan Aplikasi (Edisi 7 Jilid 2). Jakarta: Penerbit Erlangga. Suryadi, M. 2017. "Peran Keluarga Muda Jawa terhadap Penggunaan Bahasa Jawa pada Ranah Keluarga di Lingkungan Perkampungan Kota Semarang" dalam Jurnal NUSA 12 (2): 14-23. Syah, Muhibbin. 2017. Psikologi Pendidikan dengan Pendekatan Baru Edisi Revisi. Bandung: PT Remaja Rosdakarya. ___ _. 2017. Psikologi Belajar. Jakarta: PT Rajagrafindo Persada. Tim Penyusun. 2011. Kamus Basa Jawa (Bausastra Jawa). Yogyakarta: PT Kanisius. Tim Penyusun. 2014. Kurikulum 2013 Muatan Lokal Bahasa Jawa SMA/SMALB/SMK/MA/MAK Provinsi Tengah. Semarang: Dinas Pendidikan Provinsi Jawa Tengah. Jawa Thaib, H.M. Hasballah dan Hasballah, H.Z. 2012. Pendidikan Pengasuhan Anak Menurut Al-Qur'an dan Sunnah. Medan: Perdana Publishing. Ulfiah. 2016. Psikologi Keluarga: Pemahaman Hakikat Keluarga dan Penanganan Problematika Keluarga. Bogor: Ghalia Indonesia. Wedhawati et al. 2006. Tata Bahasa Jawa Mutakhir. Yogyakarta: PT Kanisius. 104
Wijayanti, Ari. 2018. "Penguatan Karakter Siswa Melalui Penggunaan Unggah- ungguh Bahasa Jawa" dalam Jurnal Kebudayaan 13 (1): 45- 58. Yusuf, Munir. 2018. Pengantar Ilmu Pendidikan. Palopo: Lembaga Penerbit Palopo. Kampus IAIN 105